ai4bharat/Pralekha huggingface dataset:
युवा व्यवहार आणि क्रीडा मंत्रालय
नेमबाजीसाठी माझ्या भावाने मला प्रेरित केले; मला मदत करण्यासाठी तो सदैव तत्पर - शिवा नरवाल
भारताच्या अव्वल नेमबाजांपैकी एक आणि टोकियो पॅरालिम्पिक सुवर्णपदक विजेता मनीष नरवालने 2021 मध्ये नवा जागतिक विक्रम प्रस्थापित करत टोकियो पॅरालिम्पिकमध्ये भारताला सुवर्णपदक मिळवून देत इतिहास घडवला.
त्याच्या या पराक्रमाने त्याला प्रतिष्ठित खेलरत्न पुरस्कार तर मिळवून दिलाच पण शेकडो मुलांना नेमबाजी करायला आणि खेळाची आवड जोपासण्यासाठी प्रेरित केले.
पण 2021 च्या त्याच्या कामगिरीपूर्वी, मनीषने घरातल्या जवळच्या व्यक्तीला केवळ नेमबाजीच नाही तर त्याच्या पावलांवर पाऊल ठेवण्यासाठी आणि मैदानात स्वतःची छाप पाडण्यासाठी प्रेरित केले ती व्यक्ती म्हणजे त्याचा धाकटा भाऊ शिवा नरवाल
शिवाने, वर्ष 2020 च्या खेलो इंडिया युवा क्रीडा स्पर्धेमध्ये आणि त्यानंतर पुन्हा 2021 च्या युवा क्रीडा स्पर्धेमध्ये सुवर्णपदक जिंकले. 17 वर्षीय शिवाने, गेल्या वर्षी इजिप्त वर्ल्ड चॅम्पियनशिपमध्येही वरिष्ठ गटात पदार्पण केले होते आणि 10 मीटर एअर पिस्तूल स्पर्धेच्या अंतिम फेरीत पोहोचल्यानंतर आणि 8 व्या स्थानावर येत, पॅरिस ऑलिम्पिक कोटा जिंकण्याच्या अगदी जवळ पोहोचला होता.
त्यानंतर त्याने जागतिक अजिंक्यपद पदक गमावल्यानंतरच्या आलेल्या निराशेचा उपयोग आशियाई एअरगन चॅम्पियनशिपमध्ये केला आणि पुरुषांच्या एअर पिस्तूल स्पर्धेत सुवर्णपदक पटकावले.
मनीषने आता देशातील सर्वोत्कृष्ट पॅरा-शूटर म्हणून स्वत:ला प्रस्थापित केले आहे, तर शिवाचे सध्याचे ध्येय केवळ खेलो इंडिया युथ गेम्समध्ये आणखी एक पदक जिंकणे नाही तर त्याची सुवर्णपदकांची हॅट्ट्रिक पूर्ण करणे हे आहे.
“खेलो इंडिया युथ गेम्स 2022 साठी माझी पुन्हा निवड झाल्याबद्दल मला खरोखर आनंद झाला आहे. भूतकाळातल्या, केआयवायजी  2020 आणि केआयवायजी  2021 मधील माझी कामगिरी खरोखरच चांगली राहिली आहे आणि मला आशा आहे की मध्य प्रदेशातही माझी कामगिरी चांगली राहील आणि मी हरियाणासाठी पुन्हा एकदा सुवर्णपदक जिंकेन.”
मनीषचा भाऊ असल्याने काही अतिरिक्त दबाव आहे का असे शिवाला विचारले असता, 'तो नेहमी माझ्या मदतीसाठी तत्पर असतो.'
"माझी मोठी बहीण आणि भाऊ दोघेही नेमबाज असून मनीषची एअर पिस्तुल इव्हेंटमध्येधली चांगली कामगिरी पाहून मी सुद्धा नेमबाजी सुरू केली," असे शिव सांगतो.
त्यानंतर तो पुढे म्हणाला की, "मला शुटिंगमध्ये काही अडचण आली तर मनीष नेहमीच मला मदत करतो आणि मदतीसाठी तो नेहमीच तत्पर असतो."
मागच्या खेलो इंडिया युवा क्रीडा स्पर्धेत शिवाने पात्रता फेरीत 588 गुण मिळवत वर्चस्व गाजवले होते, त्याच्यानंतर दुसऱ्या क्रमांकावर असलेल्या त्याचा सहकारी सम्राट राणापेक्षा तो पाच गुणांनी आघाडीवर होता. या स्पर्धेत त्याने नंतर सुवर्णपदक जिंकले होते, त्याचवेळी त्याची बहीण शिखा नरवाल हिने मुलींच्या 10 मीटर एअर पिस्तूल स्पर्धेत कांस्यपदक जिंकले होते.
वाणिज्य आणि उदयोग मंत्रालय
टिश्यू कल्चर वनस्पतींच्या अधिक निर्यातीसाठी केंद्राचे प्रोत्साहन; नव्या बाजारपेठांमध्ये प्रवेश मिळविण्यासाठी देऊ केली मदत
टिश्यू कल्चर केलेल्या म्हणजे ऊती संवर्धन पद्धतीने वाढविलेल्या वनस्पतींच्या निर्यातीला अधिक प्रोत्साहन देण्याच्या उद्देशाने केंद्र सरकारने, अपेडा अर्थात कृषी आणि प्रक्रियायुक्त अन्न उत्पादने निर्यात विकास प्राधिकरणाच्या माध्यमातून भारतभरातील जैवतंत्रज्ञान विभागाकडून मान्यताप्राप्त टिश्यू कल्चर प्रयोगशाळांसह “पर्णसंभार, रोपटी, कापलेली फुले आणि लागवडीसाठी उपयुक्त साहित्य यांसारख्या टिश्यू कल्चर वनस्पतींच्या निर्यातीला प्रोत्साहन” या विषयावर आधारित वेबिनारचे आयोजन केले होते.
भारताकडून टिश्यूकल्चर वनस्पतींची आयात करणाऱ्या प्रमुख 10 देशांमध्ये नेदरलँड्स, अमेरिका,इटली,ऑस्ट्रेलिया, कॅनडा, जपान, केनिया, सेनेगल, इथिओपिया आणि नेपाळ या देशांचा समावेश होतो. वर्ष 2020-21 मध्ये भारताने 17.17 दशलक्ष अमेरिकी डॉलर्स इतक्या मूल्याच्या टिश्यू कल्चर वनस्पतींची निर्यात केली आणि यातील सुमारे 50% माल नेदरलँड्सला पाठवण्यात आला.
या वेबिनारमध्ये सहभागी झालेल्यांना अपेडाच्या अधिकाऱ्यांनी वरील देशांमध्ये टिश्यूकल्चर वनस्पतींना असलेल्या मागणीचे आधुनिक प्रकार आणि भारतीय निर्यातदार आणि टिश्यूकल्चर प्रयोगशाळांना नव्या बाजारांमध्ये प्रवेश मिळविण्यासाठी अपेडा कशा प्रकारे मदत करू शकेल याबद्दल माहिती दिली.
भारतात लावण्यात येणाऱ्या टिश्यूकल्चर वनस्पतींची श्रेणी अधिक विस्तारण्यासाठी विशिष्ट वनस्पती अथवा पिकाचे उत्पादन घेणाऱ्या देशांकडून आयात करता येऊ शकेल अशा मूळपेशी जर्मप्लाझमची यादी देण्यास अपेडाने निर्यातदारांना सांगितले आहे.
तर भारतात उपलब्ध होणाऱ्या टिश्यूकल्चर केलेल्या वनस्पती, जंगलातील वनस्पती, कुंडीत लावण्यायोग्य वनस्पती, शोभिवंत आणि लँडस्केपिंगसाठीचे लागवड साहित्य अशा विविध प्रकारच्या वनस्पतींचे प्रदर्शन करण्यासाठी अपेडाने देशात एका आंतरराष्ट्रीय प्रदर्शनाचे आयोजन करावे अशी सूचना निर्यातदारांनी यावेळी केली. भारतात टिश्यूकल्चर केलेल्या वनस्पतींसाठी नव्या बाजारपेठा शोधण्याच्या उद्देशाने अपेडाने एक व्यापारी प्रतिनिधीमंडळ परदेशी पाठविण्यात पुढाकार घ्यावा आणि आयातदारांशी चर्चा करून काही व्यापारी सौद्यांना अंतिम स्वरूप द्यावे अशी देखील सूचना त्यांनी केली.
टिश्यूकल्चर वनस्पतींशी संबंधित प्रयोगशाळांनी टिश्यूकल्चर करण्यासाठीच्या लागवड साहित्याचे उत्पादन आणि त्याची निर्यात यासंबंधीच्या अडचणी आणि आव्हानांची माहिती दिली. या कार्यक्रमात निर्यातदारांनी, वाढता विजेचा खर्च, प्रयोगशाळेतील कुशल कार्यबळाची कमी कार्यक्षमता पातळी, प्रयोगशाळांतील दुषित घटकांचे मिश्रण होण्याची समस्या, मायक्रोप्रपोगेटेड लागवड साहित्याच्या वाहतुकीचा वाढता खर्च इत्यादी समस्यांकडे अपेडाच्या अधिकाऱ्यांचे लक्ष वेधले. अपेडाने संबंधित विभागांकडे या समस्यांचा पाठपुरावा करावा अशी सूचना टिश्यूकल्चर तज्ञांनी यावेळी केली. टिश्यूकल्चर वनस्पती प्रयोगशाळांच्या अडचणी दूर करण्यासाठी अहोरात्र सेवा देण्याची खात्री अपेडाच्या अधिकाऱ्यांनी या प्रयोगशाळांच्या संचालकांना दिली.
आरोग्य आणि कुटुंब कल्याण मंत्रालय
कोविड-19 लसीकरण-अद्ययावत माहिती
राज्ये/केंद्रशासित प्रदेशांना आतापर्यंत कोविड लसींच्या 44.53 कोटींपेक्षा अधिक मात्रा वितरीत
राज्ये/केंद्रशासित प्रदेशांसह खाजगी रूग्णालयांकडे अद्याप 2.98 कोटी लसींच्या मात्रा शिल्लक
देशभरात कोविड लसीकरणाचा वेग आणि व्याप्ती वाढवण्यासाठी केंद्र सरकार कटिबद्ध आहे. कोविड सार्वत्रिक लसीकरण मोहिमेचा तिसरा टप्पा 21 जून 2021 रोजी सुरु झाला आहे. लसींची अधिक उपलब्धता, उपलब्ध होणाऱ्या लसींच्या साठ्याविषयी राज्ये आणि केंद्रशासित प्रदेशांना आगावू सूचना देणे तसेच त्याद्वारे लसींची पुरवठा साखळी सुनियोजित करण्याचा प्रयत्न करत, लसीकरण मोहीमेला गती देण्यात आली आहे.
राष्ट्रीय लसीकरण मोहिमेचा भाग म्हणून, केंद्र सरकार राज्ये आणि केंद्रशासित प्रदेशांना मोफत कोविड लसी पुरवत आहे. लसीकरणाच्या सध्या सुरु असलेल्या टप्प्यात, केंद्र सरकार देशात उत्पादित होणाऱ्या 75% लसी खरेदी करणार असून, त्यांचा मोफत पुरवठा राज्ये/केंद्रशासित प्रदेशांना करणार आहे.
आतापर्यंत राज्ये/केंद्रशासित प्रदेशांना 44.53 कोटींपेक्षा अधिक  लसींच्या मात्रा देण्यात आल्या आहेत. तसेच, आणखी 85,58,360 लाख मात्रा लवकरच दिल्या जाणार आहेत.
यापैकी, एकूण 41,55,50,543 मात्रांचा वापर करण्यात आला आहे.  
राज्ये/केंद्रशासित प्रदेशांसह खाजगी रुग्णालयांकडे अद्याप 2.98 कोटींपेक्षा जास्त  लसींच्या मात्रा शिल्लक आहेत.
STupe/RAghor/CYadav
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 144
पंतप्रधान कार्यालय
पंतप्रधानांनी महालयाच्या जनतेला दिल्या शुभेच्छा
पंतप्रधान नरेंद्र मोदी यांनी जनतेला महालयाच्या शुभेच्छा दिल्या आहेत.
या महालयात, जागतिक महामारीवर मात करण्यासाठीच्या शक्तीसह आशीर्वाद देण्याची प्रार्थना आपण दुर्गा मातेकडे करत आहोत. दुर्गा मातेच्या आशीर्वादाने सर्वांना उत्तम आरोग्य आणि आनंद लाभो. आपली वसुंधरा समृध्द राहो अशी सदिच्छा पंतप्रधानांनी ट्वीट द्वारे व्यक्त केली आहे.
शुभ महालय !
This Mahalaya, we pray to Maa Durga to bless with strength to overcome the global pandemic. May the divine blessings of Maa Durga ensure good health and happiness in everyone’s life. May our planet prosper!
— Narendra Modi  September 17, 2020
Shubho Mahalaya!
U.Ujgare/N.Chitale/P.Kor
नागरी उड्डाण मंत्रालय
देशभरात 21 हरितक्षेत्र विमानतळांची उभारणी होणार
नवी दिल्ली, 10 फेब्रुवारी 2022
केंद्र सरकारने देशात नव्या ग्रीनफिल्ड अर्थात हरितक्षेत्र विमानतळांच्या उभारणीसाठी आवश्यक मार्गदर्शक सूचना, प्रक्रिया आणि परिस्थिती यांचे दिशादर्शन करण्यासाठी हरितक्षेत्र विमानतळ धोरण 2008 ची आखणी केली आहे. हरितक्षेत्र विमानतळ धोरणाअंतर्गत भारत सरकारने देशात 21 हरितक्षेत्र विमानतळांची उभारणी करण्यासाठी तत्वतः मंजुरी दिली आहे. यामध्ये गोव्यातील मोपा, महाराष्ट्रात नवी मुंबई, शिर्डी आणि सिंधुदुर्ग, कर्नाटकात कलबुर्गी, विजापूर, हासन आणि शिमोगा, मध्य प्रदेशात ग्वाल्हेर येथे दतिया, उत्तर प्रदेशात कुशीनगर आणि नोईडा, गुजरातमध्ये ढोलेरा आणि हिरासर, पुदुचेरीमध्ये करैकल, आंध्र प्रदेशात दगादर्थी, भोगपुरम आणि ओरवाकल, पश्चिम बंगालमध्ये दुर्गापूर, सिक्कीममध्ये पॅकयाँग, केरळमधील कन्नूर आणि अरुणाचल प्रदेश मध्ये होल्लोंगी  या ठिकाणांचा समावेश आहे. यापैकी मोपा, नवी मुंबई, शिर्डी, नोईडा, ढोलेरा, हिरासर, भोगपुरम, कन्नूर आणि कुशीनगर येथे आंतरराष्ट्रीय विमानतळे उभारली जाणार आहे तर उर्वरित ठिकाणी राष्ट्रीय विमानतळे उभारली जातील. यापैकी, दुर्गापूर, शिर्डी, सिंधुदुर्ग, पॅकयाँग, कन्नूर, कलबुर्गी, ओरवाकल आणि कुशीनगर या आठ विमानतळांचे कामकाज सुरु झाले आहे.
केंद्र सरकारने उत्तर प्रदेश सरकारला नोईडातील जेवार येथे नव्या आंतरराष्ट्रीय विमानतळाची उभारणी करण्यास 8 मे 2018 रोजी तत्वतः मंजुरी दिली आहे. या प्रकल्पाच्या कामासाठी उत्तर प्रदेश सरकारने सरकारी खासगी भागीदारी तत्वावर या प्रकल्पाच्या कामाची अंमलबजावणी संस्था म्हणून यमुना द्रुतगती औद्योगिक विकास प्राधिकरणाची नेमणूक केली आहे. उत्तर प्रदेश सरकारने या विमानतळाच्या विकास प्रकल्पाचे काम मे.झुरीच एअरपोर्ट इंटरनॅशनल एजी या कंपनीकडे सोपविले आहे. या प्रकल्पाच्या पहिल्या टप्प्यातील 1334 हेक्टर जमीन अधिग्रहणाचे काम पूर्ण झाले असून ही जमीन ताब्यात घेण्यात आली आहे असे उत्तर प्रदेश सरकारला कळविण्यात आले आहे. वायआयएपीएलने सादर केलेल्या बृहदआराखड्यानुसार, या पहिल्या टप्प्यात 1 कोटी 20 लाख प्रवाशांची सुविधा असलेल्या या विमानतळाचा वापर सुरुवातीला दर वर्षी 40 लाख प्रवासी करतील असा अंदाज आहे. या प्रकल्पाच्या पहिल्या टप्प्यात जमीन अधिग्रहणासह 8914 कोटी रुपयांचा खर्च होण्याची अपेक्षा आहे. संबंधित करारानुसार या विमानतळाची उभारणी 29 सप्टेंबर 2024 पर्यंत करण्याचे उद्दिष्ट ठेवण्यात आले आहे.
केंद्रीय नागरी हवाई वाहतूक मंत्री ज्योतिरादित्य सिंधिया यांनी आज लोकसभेत लिखित उत्तराद्वारे ही माहिती दिली.
S.Thakur/S.Chitnis/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 162
आरोग्य आणि कुटुंब कल्याण मंत्रालय
भारतात दैनंदिन स्तरावर एक लाख व्यक्ती नव्याने कोविड बाधित, बाधितांच्या संख्येचा 61 दिवसांतील नीचांक
दैनंदिन पातळीवरील नव्या बाधितांची संख्या सलग 11व्या दिवशी 2 लाखांहून कमी
भारतातील सक्रीय कोविड बाधितांच्या संख्येत घट होऊन आज ती 14,01,609 वर पोहचली
दैनंदिन पातळीवर रोगमुक्त होणाऱ्यांची संख्या सलग 25 व्या दिवशी नव्या बाधितांपेक्षा अधिक
राष्ट्रीय रोगमुक्ती दरात सातत्याने सुधारणा सुरु; रोगमुक्ती दर वाढून 93.94% झाला
दैनंदिन पॉझिटीव्हिटी दर सध्या 6.34% वर, 10%हून कमी पॉझिटीव्हिटी दर नोंदला जाण्याचा कल सलग 14 व्या दिवशी कायम
राष्ट्रव्यापी लसीकरण मोहिमेत कोविड प्रतिबंधक लसीच्या आतापर्यंत एकूण 23 कोटी 27 लाख मात्रा देण्यात आल्या
भारतात गेल्या 24 तासांच्या कालावधीत 1,00,636 नव्या कोविड बाधितांची नोंद झाली. गेल्या दोन महिन्यांतील रुग्णसंख्येचा हा नीचांक आहे. गेले सलग 11 दिवस देशात दैनंदिन पातळीवर नोंदल्या जाणाऱ्या नव्या कोविड बाधितांची संख्या 2 लाखांहून कमी आहे. “संपूर्णतः सरकार” दृष्टीकोनाअंतर्गत केंद्र सरकार आणि राज्ये तसेच केंद्रशासित प्रदेश सरकारे यांनी केलेल्या एकत्रित आणि शाश्वत प्रयत्नांचा हा परिणाम आहे.
भारतात सक्रीय कोविड बाधितांच्या संख्येत आता सतत घसरण दिसून येत आहे. देशातील सक्रीय कोविड बाधितांची संख्या आज सलग दुसऱ्या दिवशी 15 लाखांपेक्षा कमी म्हणजे 14,01,609 असल्याचे दिसून आले. ही रुग्णसंख्या सलग 7 व्या दिवशी 20 लाखांपेक्षा कमी आहे.
गेल्या 24 तासांच्या कालावधीत सक्रीय रुग्णसंख्येत एकूण 76,190 ने घट झाली आणि देशातील सध्याची सक्रीय रुग्णसंख्या एकूण कोविड बाधित रुग्णसंख्येच्या केवळ 4.85% इतकी आहे.
भारतात अधिकाधिक लोक कोविड-19 आजारातून बरे होत असल्यामुळे देशात दैनंदिन पातळीवर नव्याने रोगमुक्त होणाऱ्यांची संख्या सलग 25 व्या दिवशी नव्या बाधितांपेक्षा अधिक असल्याचे दिसून आले आहे. गेल्या 24 तासांत 1,74,399 रुग्ण कोविडमधून मुक्त झाले.
गेल्या 24 तासांत दैनंदिन पातळीवर नव्याने संसर्ग होणाऱ्या रुग्णांपेक्षा रोगमुक्त होणाऱ्यांची संख्या 73,763 ने अधिक होती.
महामारीच्या सुरुवातीपासून आतापर्यंत कोरोना आजार झालेल्यांपैकी 2,71,59,180 व्यक्ती कोविड -19 मधून पूर्णपणे बऱ्या झाल्या आहेत. त्यामुळे एकूण रोगमुक्ती दर 93.94% झाला असून या दराचा चढता कल आता दिसून येत आहे.
गेल्या 24 तासांत देशात एकूण 15,87,589 चाचण्या करण्यात आल्या आणि भारताने आतापर्यंत एकूण 36 कोटी 60 लाखांहून अधिक  चाचण्या करण्यात आल्या आहेत.
एकीकडे देशात चाचण्यांचे प्रमाण वाढविले जात असतानाच दुसरीकडे पॉझिटीव्हिटी दरात सतत घसरण सुरु असल्याचे दिसते आहे. दैनंदिन पॉझिटीव्हिटी दर आज 6.34% इतका आहे. हा दर सलग 14 व्या दिवशी 10% हून कमी राहिला आहे.
लसीकरणाच्या आघाडीवर बघितले तर, देशव्यापी लसीकरण मोहिमेत आतापर्यंत कोविड-19 प्रतिबंधक लसीच्या 23 कोटी 27 लाख मात्रा दिल्या गेल्या आहेत.
आज सकाळी 7 वाजता प्राप्त झालेल्या तात्पुरत्या आकडेवारीनुसार, देशात 32,68,969 सत्रांच्या आयोजनातून कोविड प्रतिबंधक लसीच्या एकूण 23,27,86,482 मात्रा देण्यात आल्या आहेत.
त्यामध्ये खालील लसीकरण मात्रांचा समावेश आहे:
संरक्षण मंत्रालय
आझादी का अमृत महोत्सव
हिंडन हवाई दल तळावर शौर्य पदक विजेत्यांच्या सत्काराचा कार्यक्रम
नवी दिल्ली, 14 ऑगस्ट 2021
आजादी का अमृत महोत्सव अंतर्गत भारताच्या 75व्या स्वातंत्र्यदिनाच्या सोहळ्याचा भाग म्हणून शौर्य पदक विजेत्यांसाठी तसेच त्यांच्या कुटुंबियांसाठी हिंडन हवाई दल तळावर सत्कार सोहळ्याचे आयोजन 14 ऑगस्टला केले होते .
या सोहळ्यात पुढील शौर्य पदक विजेत्यांना सहकुटुंब सन्मानित करण्यात आले.
- दिवंगत मेजर मोहित शर्मा अशोक चक्र सेना पदक
- कर्नल तेजेंद्र पाल त्यागी वीरचक्र
अशोक चक्र सन्मानित दिवंगत मेजर मोहित शर्मा यांचे माता -पिता राजेंद्र प्रसाद शर्मा आणि सुशीला शर्मा, कर्नल तेजेंद्र पाल त्यागी आणि त्यांच्या पत्नी यावेळी उपस्थित होते. एअर कमोडोर मनिष कुमार गुप्ता, AVSM एअर ऑफिसर कमांडिंग , हवाई दल स्टेशन यांनी स्टेशन कर्मचारी आणि इतर निमंत्रितांच्या उपस्थितीत, शौर्य पुरस्कार विजेते आणि त्यांच्या कुटुंबियांना सन्मानित केले.
आपल्या उज्वल सेवा काळात उच्चतम लष्करी गुणवत्ता कायम केल्याबद्दल शौर्य पदक विजेत्यांची एअर ऑफिसर कमांडिंग यांनी प्रशंसा केली. GAP पोर्टलवर नोंदणी केलेल्या एकूण चार विद्यार्थ्यांनाही या सोहळ्याचे साक्षीदार होण्यासाठी आमंत्रित केले गेले होते.
आपल्याला दिलेल्या सन्मानाबद्दल भारावून गेल्याची आणि सन्मानित झाल्याची भावना पदक विजेत्यांनी यावेळी व्यक्त केली.
शौर्य पदक विजेत्यांचे धैर्य आणि शौर्य यांचा प्रत्यय देणाऱ्या व्हिडीओ क्लिप्स यावेळी दाखवण्यात आल्या. त्यामध्ये 1971 च्या युद्धात सैनिकानी झेललेली आव्हाने तसेच 2009 मध्ये जम्मू-काश्मीरच्या कुपवाडा जिल्ह्यात दहशतवाद्यांसाठीच्या शोधमोहिमेत सैनिकांनी किती आव्हानांना तोंड दिले याचे दर्शन घडवण्यात आले.वीर चक्र सन्मानित कर्नल टी पी त्यागी यांनी त्यांचा 1971च्या युद्धातील अनुभव उपस्थितांना सांगितला.
N.Chitale/V.Sahjrao/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 222
पोलाद मंत्रालय
केंद्रीय पोलाद मंत्री ज्योतिरादित्य सिंदिया यांच्या हस्ते इंडिया स्टील 2023 चे मुंबईत होणार उद्घाटन
पोलाद उद्योगातील ताज्या घडामोडी, आव्हाने आणि संधी यावर चर्चा करण्याचा या कार्यक्रमाचा उद्देश
नवी दिल्ली, 17 एप्रिल 2023
केंद्रीय पोलाद मंत्रालयाने केंद्रीय वाणीज्य आणि उद्योग मंत्रालयाचा वाणीज्य विभाग आणि फिक्कीच्या सहकार्याने 19-21 एप्रिल 2023 दरम्यान मुंबईत गोरेगाव येथे इंडिया स्टील 2023 या पोलाद उद्योगविषयक परिषद आणि आंतरराष्ट्रीय प्रदर्शनाचे आयोजन केले आहे. या उद्योगातील नेते, धोरणकर्ते आणि तज्ञ यांना या उद्योगातील ताज्या घडामोडी, आव्हाने आणि संधी यावर चर्चा करण्यासाठी एका व्यासपीठावर आणण्याच्या उद्देशाने या कार्यक्रमाचे आयोजन करण्यात आले आहे.
19 एप्रिल 2023 रोजी इंडिया स्टील 2023 च्या उद्घाटन समारंभात नागरी हवाई वाहतूक आणि पोलाद मंत्री ज्योतिरादित्य एम सिंदिया मार्गदर्शन करणार आहेत. तसेच पोलाद आणि ग्रामीण विकास राज्यमंत्री फग्गनसिंह कुलस्ते, पोलाद मंत्रालयाचे सचिव नागेंद्र नाथ सिन्हा, वरिष्ठ सरकारी अधिकारी आणि फिक्कीचे अध्यक्ष शुभ्रकांत पंडा, स्टील अथोरिटी ऑफ इंडिया च्या आणि फिक्की पोलाद समितीच्या अध्यक्ष सोमा मोंडल यांच्यासह इतर मान्यवर यामध्ये सहभागी होणार आहेत. या कार्यक्रमाचा एक भाग म्हणून त्यासोबतच आयोजित होणाऱ्या एका प्रदर्शनात पोलाद क्षेत्रात नव्याने दाखल झालेली उत्पादने आणि नवोन्मेष यांचे दर्शन घडवण्यात येणार आहे.
या तीन दिवसांच्या कार्यक्रमात विविध विषयांवर आयोजित होणाऱ्या माहितीपर सत्रांच्या मालिकेत उपस्थितांना एकमेकांशी संवाद साधण्याची संधी मिळणार आहे. इंडिया स्टील 2023 दरम्यान लॉजिस्टिक्स पायाभूत सुविधांमध्ये वाढ करणे, भारतीय पोलाद उद्योगासाठी मागणीचे स्वरुप, हरित पोलादासाठी शाश्वततेची उद्दिष्टेः भावी आव्हाने, भारतीय पोलाद उद्योगासाठी पोषक धोरणाचा आराखडा आणि चालना देणारे घटक आणि उत्पादकता आणि कार्यक्षमता वाढीसाठी तंत्रज्ञानाचे तोडगे अशा विविध विषयावर महत्त्वाच्या सत्रांचे आयोजन करण्यात येणार आहे.
या सत्रांमुळे हितधारकांना परस्परांमध्ये संकल्पना, दृष्टीकोन आणि अनुभव यांची देवाणघेवाण करण्यासाठी आणि या उद्योगाच्या भावी वृद्धीसाठी सहकार्य आणि नवोन्मेषाला चालना देण्यासाठी एक व्यासपीठ उपलब्ध होणार आहे. पोलाद उद्योगातील महत्त्वाच्या विषयांवर चर्चा करण्यासाठी गोलमेज चर्चांच्या मालिका देखील आयोजित केल्या जाणार आहेत.
इंडिया स्टील 2023 प्रदर्शनात भारतीय उद्योगातील आधुनिक तंत्रज्ञान, उत्पादने आणि मार्गदर्शक उपाय यांचे दर्शन घडवण्यात येणार आहे. या द्वैवार्षिक कार्यक्रमाच्या निमित्ताने उपस्थितांना या उद्योगातील नेत्यांशी संवाद साधण्याची, भविष्यातील वृद्धीच्या शक्यतांबाबत दृष्टीकोन जाणून घेण्याची आणि अतिशय झपाट्याने उदयाला येणाऱ्या भारतीय पोलाद उद्योग क्षेत्रात सहकार्याच्या संधीची चाचपण करण्याची संधी देणारे एक वैशिष्ट्यपूर्ण व्यासपीठ उपलब्ध होणार आहे.
इंडिया स्टील 2023 विषयी अधिक माहितीसाठी आणि या कार्यक्रमात सहभागी होण्यासाठी नोंदणी करण्यासाठी कृपया www.indiasteelexpo.in येथे भेट द्या.
N.Chitale/S.Patil/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 120
भारतीय निवडणूक आयोग
भारतीय निवडणूक आयोगाने निवडणूक व्यवस्थापनावर पाच आंतरराष्ट्रीय प्रशिक्षण मॉड्युल्स प्रकाशित केली
भारतीय निवडणूक आयोगाने निवडणुकीसाठी नियोजन, राजकीय वित्तपुरवठा , मतदार नोंदणी, निवडणूक तंत्रज्ञान, आणि राजकीय पक्ष आणि ईएमबी संबंधी पाच आंतरराष्ट्रीय प्रशिक्षण मॉड्यूल प्रकशित केली. इंटरनॅशनल फाऊंडेशन फॉर इलेक्टोरल सिस्टीम  च्या सहकार्याने इंडिया इंटरनॅशनल इन्स्टिट्यूट ऑफ डेमोक्रसी अँड इलेक्शन मॅनेजमेंट  तयार करत असलेल्या एकूण दहा मॉड्यूलचा हा भाग आहे. मुख्य निवडणूक आयुक्त सुशील चंद्रा आणि निवडणूक आयुक्त राजीव कुमार आणि अनुप चंद्र पांडे, व्हिडिओ कॉन्फरन्सद्वारे वॉशिंग्टनहून सहभागी झालेले आयएफईएसचे अध्यक्ष अँथनी बॅनबरी आणि त्यांच्या टीमने या मॉड्युल्सचे व्हर्चुअल प्रकाशन केले.
द इंटरनॅशनल फाउंडेशन फॉर इलेक्टोरल सिस्टीम  ही वॉशिंग्टन डीसी स्थित बिगर -सरकारी संस्था आहे जी नागरिकांच्या मुक्त आणि निष्पक्ष निवडणुकांमध्ये सहभागी होण्याच्या अधिकाराचे समर्थन करते. भारतीय निवडणूक आयोगाने सुरुवातीला मे 2012 मध्ये आयएफईएस सोबत प्रशिक्षण मॉड्युल्सचा विकास आणि क्षमता निर्मितीसाठी सामंजस्य करार केला होता. अलीकडेच 2019 मध्ये, तत्कालीन मुख्य निवडणूक आयुक्तांच्या वॉशिंग्टन भेटीनंतर, आयएफईएसने विद्यमान आठ आंतरराष्ट्रीय प्रशिक्षण मॉड्यूल्स अद्ययावत करण्यास आणि पॉलिटिकल पार्टीज अँड ईएमबी आणि सोशल मीडिया अँड इलेक्शन्स या दोन नवीन मॉड्यूल्सची निर्मिती करण्यास सहमती दर्शवली. यासाठी 5 ऑगस्ट 2020 रोजी करार करण्यात आला.
आयआयआयडीएमचे महासंचालक आणि वरिष्ठ डीईसी धर्मेंद्र शर्मा यांनी सांगितले की आयोगाने सप्टेंबर 2019 मध्ये भारताच्या तत्कालीन मुख्य निवडणूक आयुक्तांनी A-Webचे अध्यक्ष म्हणून दर्शवलेल्या वचनबद्धतेचा भाग म्हणून या मॉड्यूल्सच्या काही भागांचे स्पॅनिश, फ्रेंच आणि पोर्तुगीजमध्ये भाषांतर करण्यास मान्यता दिली आहे. विदेशी भाषा सहाय्यित मॉड्यूल्स" विकसित करण्याची विनंती अनेक विकसनशील देशांनी केली होती.
भूविज्ञान मंत्रालय
तितलीची तीव्रता आज संध्याकाळपर्यंत कमी होणार
(नवी दिल्ली, 11 ऑक्टोबर 2018
तितली चक्रीवादळ आंध्र प्रदेश आणि ओदिशाच्या पश्चिमेकडे सरकले असून गोपाळपूरपासून 90 कि.मी. अंतरावर तर फुलबानीपासून 60 कि.मी. अंतरावर आहे. पुढल्या 12 तासात ते वायव्येकडे सरकण्याची शक्यता असून दुपारपर्यंत त्याची तीव्रती कमी होईल.
अरबी समुद्रातील पश्चिम मध्य भागातील लुबान हे चक्रीवादळ आग्नेय दिशेकडे सरकले असून ओमानपासून 500 कि.मी. अंतरावर आहे. पुढील चार दिवसात याची तीव्रता वाढणार असून ते येमेन आणि दक्षिण ओमानच्या किनारपट्टीवर धडकण्याची शक्यता आहे.
N.Sapre/S.Kane/P.Kor
सुक्ष्म, लघु आणि मध्यम उदयोग मंत्रालय
कारगिल-लेहमध्ये खादीने रोजगाराच्या माध्यमातून आनंद फुलवला
नवी दिल्ली, 2 नोव्हेंबर 2020
खादी आणि ग्रामोद्योग विभागाने  सुरू केलेल्या स्वयंरोजगार कार्यक्रमांमुळे कारगिल व लेह मधील हिमालयीन पर्वतरांगांचा शांत आणि अस्पर्शित भाग आता उत्पादक उपक्रमांनी गजबजला आहे.
खादी आणि ग्रामोद्योग विभागाने 2017-18 मध्ये पंतप्रधान रोजगार निर्माण कार्यक्रम  या योजने अंतर्गत 1000 छोटे व मध्यम उत्पादन युनिट कारगिल व लेह या प्रदेशांमध्ये सुरू केली. यामुळे तीन- साडेतीन वर्षातच 8200 स्थानिक युवकांना रोजगार मिळाला, याशिवाय या उद्योगांना आधार म्हणून 2017-18 पासून गुंतविलेल्या 32.35 कोटी रुपयांशिवाय अधिक निधी उपलब्ध झाला.
सिमेंट ब्लॉक्स, लोखंडी व स्टीलच्या वस्तू, ऑटोमोबाईल दुरुस्ती वर्कशॉप्स, लाकडावरील कोरीवकाम, सायबर कॅफे, ब्युटी पार्लर्स आणि सोन्याचे दागिने घडवणारी दुकाने अशा अनेक उद्योगांना सहाय्य करत खादी आणि ग्रामोद्योग विभागाने स्थानिकांना उत्तम व स्पृहणीय रोजगाराकडे वळवले आहे. कोविड-19 च्या छायेतील 2020-21 च्या पहिल्या सहा महिन्यातही खादी आणि ग्रामोद्योग विभागाने विविध क्षेत्रातील 26 नवे उपक्रम कारगिलमध्ये आणि 24 नवे उपक्रम लेहमध्ये सुरू करण्यास सहकार्य केले. यामुळे या दोन्ही विभागात मिळून 350 रोजगारांची निर्मिती झाली.
विशेष दखलपात्र बाब म्हणजे, खादी आणि ग्रामोद्योग विभाग हा पंतप्रधान रोजगार निर्माण कार्यक्रम  राबवणारी केंद्रीय संस्था आहे. 2017-18 ते 2020-21 पर्यंत  खादी आणि ग्रामोद्योग विभागाने कारगिलमध्ये 6781 तर लेहमध्ये 1421 रोजगार निर्माण केले. या कालावधीत KVIC ने या उपक्रमांसाठी कारगिलमध्ये 26.67 कोटी रुपये तर लेहमध्ये 5.68 कोटी रुपये गुंतवले.
मोहमद बाकिर, हा कारगिलमधील मिन्जी गावाचा रहिवासी. त्याने सुरुवातीच्या 10 लाख रुपयांच्या कर्जासहित सिमेंटच्य़ा विटांच्या उत्पादनाचा व्यवसाय सुरू केला. यामधून आता वार्षिक 52 लाखांच्या उलाढाल तो करतो आहे. त्याच्या उत्पादन युनिटमध्ये 8 जणांना रोजगार मिळाला आहे.
कारगिल आणि लेहमध्ये 2017-18 ते 2020-21मधील उपक्रम आणि रोजगारांची संख्या 
|
|
Sr No
|
|
Year
|
|
No of Projects
|
|
Margin Money
disbursed

|
|
Employment created
|
|
01
|
|
2017-18
|
|
172
|
|
417.12
|
|
1099
|
|
02
|
|
2018-19
|
|
462
|
|
1491.63
|
|
4252
|
|
03
|
|
2019-20
|
|
309
|
|
1122.94
|
|
2501
|
|
04
|
|
2020-20

|
|
50
|
|
204.00
|
|
350
|
|
05
|
|
Total
|
|
993
|
|
3235.69
|
|
8202
M.Iyengar/V.Sahjrao/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 200
सांस्कृतिक मंत्रालय
भारताच्या जी 20 परिषदेच्या अध्यक्षतेखालील सांस्कृतिक कार्य गटाने केले ‘सांस्कृतिक आणि रचनात्मक उद्योग आणि रचनात्मक अर्थव्यवस्थेला प्रोत्साहन’ या संकल्पनेवर आधारित तिसऱ्या जागतिक वेबिनारचे आयोजन.
भारताच्या जी 20 परिषदेच्या अध्यक्षतेखालील सांस्कृतिक कार्य गटाने युनेस्कोबरोबर ज्ञान भागीदारी तत्वावर ‘सांस्कृतिक आणि रचनात्मक उद्योग आणि रचनात्मक अर्थव्यवस्थेला प्रोत्साहन’ या संकल्पनेवर आधारित जागतिक वेबिनार आयोजित केले होते. सांस्कृतिक कार्य गटाने निश्चित केलेल्या प्राधान्य क्षेत्रांवर लक्ष केंद्रित करणाऱ्या चार वेबिनारच्या मालिकेतील हे तिसरे वेबिनार होते.
या वेबिनारमध्ये सांस्कृतिक आणि रचनात्मक उद्योग आणि रचनात्मक अर्थव्यवस्थेला प्रोत्साहन देण्यासंदर्भात फलदायी विचारमंथन आणि सर्वोत्तम पद्धतींचे आदानप्रदान या विषयांवर चर्चा झाली. जी 20 सदस्य आणि निमंत्रित राष्ट्रे, तसेच 13 अंतरराष्ट्रीय संस्था आणि संबंधित संस्थांसह 28 देशांतील 43 तज्ञांनी यात सहभाग घेतला.
सांस्कृतिक मंत्रालयाचे सचिव आणि सांस्कृतिक कार्य गटाचे अध्यक्ष गोविंद मोहन यांनी आपल्या भाषणाच्या आरंभी सांगितले की "व्यक्तींचे आणि समुदायाचे सक्षमीकरण, अभिव्यक्ती स्वातंत्र्याला प्रोत्साहन आणि आंतरसांस्कृतिक संवाद यासाठी अनुकूल वातावरण निर्मिती करणारे, सांस्कृतिक आणि रचनात्मक क्षेत्र हे समाजातील बदलाचे प्रणेते आहे, त्यामुळेच या क्षेत्राला पाठबळ देणे आणि सर्जनशीलता आणि नवोन्मेष अधिकाधिक वाढीला लागावे यासाठी अनुकूल वातावरण तयार करणे आवश्यक आहे."
या वेबिनारमध्ये तीन संवाद सत्रे होती आणि या तीन ही सत्रांमध्ये टाईम झोन अर्थात वेळेनुसार तज्ज्ञांनी आपले विचार मांडले.
या वेबिनारमध्ये जी 20 देशांचे प्रतिनिधी, आमंत्रित राष्ट्रे आणि आंतरराष्ट्रीय संस्थांनी त्यांच्या राष्ट्रीय सकल देशांतर्गत उत्पादन जीडीपी मध्ये रचनात्मक अर्थव्यवस्थेचे महत्त्वपूर्ण योगदान दर्शविणारा डेटा-माहिती सामायिक केली.
सांस्कृतिक आणि रचनात्मक उद्योग आता वेगाने अव्वल प्राधान्य क्षेत्रात गणले जाऊ लागले आहेत, काही ठिकाणी त्यासाठी समर्पित मंत्रालय स्थापन करण्यात आले असून त्यावरून त्याचा प्राधान्यक्रम दिसून येतो, असे कित्येक देशांनी सांगितले.
रचनात्मक क्षेत्राची वर्गवारी करण्यासाठीच्या पद्धतींबाबतच्या काही शिफारशी यावेळी सुचवण्यात आल्या. 15 जुलै ते 18 जुलै 2023 दरम्यान कर्नाटकातील हम्पी येथे होणाऱ्या सांस्कृतिक कार्य गटाच्या तिसऱ्या बैठकीत चार जागतिक थीमॅटिक  वेबिनारचा एकत्रित अहवाल तयार केला जाईल आणि जी 20 सदस्य, अतिथी राष्ट्रे आणि आंतरराष्ट्रीय संस्थांसोबत सामायिक केला जाईल.
आरोग्य आणि कुटुंब कल्याण मंत्रालय
कोविड - 19 संदर्भात अद्ययावत माहिती
देशव्यापी लसीकरण मोहिमेअंतर्गत आतापर्यंत लसीच्या 194.76 कोटी मात्रा देण्यात आल्या
भारतात सध्या 36,267 कोरोना रुग्ण उपचाराधीन
उपचाराधीन रुग्णांचे प्रमाण 0.08%
सध्याचा रुग्ण बरे होण्याचा दर 98.70%
गेल्या 24 तासात 3,791 जण कोरोनातून बरे झाले असून देशात आतापर्यंत एकूण 4,26,44,092 रुग्ण कोरोनामुक्त
गेल्या 24 तासात देशात 7,584 नव्या रुग्णांची नोंद
दैनंदिन पॉझीटीव्हिटी दर 
साप्ताहिक पॉझिटीव्हिटी दर 
आतापर्यंत 85.41 कोटी चाचण्या करण्यात आल्या; गेल्या 24 तासात 3,35,050 चाचण्या करण्यात आल्या